**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL turto perdavimo PAGAL TURTO patikėjimo SUTARTIS**

2020 m. vasario 26 d. Nr. T1-51

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 5, 8 ir 14 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi ir Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.2 papunkčiu, Klaipėdos miesto savivaldybės taryba nusprendžia:

1. Perduoti 5 metams VšĮ Klaipėdos specialiajai mokyklai-daugiafunkciniam centrui „Svetliačiok“ Klaipėdos miesto savivaldybei nuosavybės teise priklausantį turtą – 323,94 kv. m bendrojo ploto patalpas (unikalus Nr. 2196-9002-2013, pažymėjimas plane – 1C3p, patalpų žymėjimo indeksai: 1-47 (51,56 kv. m), 1-48 (50,20 kv. m), 1-50 (49,63 kv. m), 1-51 (50,05 kv. m), 1-52 (9,91 kv. m), 1-53 (6,25 kv. m), 1-133 (106,34 kv. m), įsigijimo vertė – 35342,57 Eur, likutinė vertė 2020-01-31 – 14 636,34 Eur, Debreceno g. 48, Klaipėdoje, ir mokyklinį M2 klasės autobusą „Iveco Daily“ (identifikavimo Nr. ZCFC350A905052572, valstybinis Nr. HZK 254, įsigijimo vertė – 35803,90 Eur, likutinė vertė 2020-01-31 – 13 639,42 Eur) valdyti ir naudoti patikėjimo teise pagal turto patikėjimo sutartį.

2. Perduoti 5 metams VšĮ Klaipėdos „Universa Via“ tarptautinei mokyklai Klaipėdos miesto savivaldybei nuosavybės teise priklausantį turtą – pastatą-mokyklą Baltikalnio g. 11, Klaipėdoje, 1184,50 kv. m bendrojo ploto (unikalus Nr. 2197-3000-1010, pažymėjimas plane – 1C2b, su kiemo statiniais, kurių unikalus Nr. 2197-3000-1032), įsigijimo vertė – 92863,47 Eur, likutinė vertė 2020-01-31 – 33 619,85 Eur, ir pastatą-mokyklą Baltikalnio g. 11, Klaipėdoje, 1187,89 kv. m bendrojo ploto (unikalus Nr. 2197-3000-1021, pažymėjimas plane – 2C2b), įsigijimo vertė – 93129,35 Eur, likutinė vertė 2020-01-31 – 33 716,56 Eur, valdyti ir naudoti patikėjimo teise pagal turto patikėjimo sutartį.

3. Pritarti Ilgalaikio materialiojo turto patikėjimo sutarties projektui (pridedama).

4. Pritarti Negyvenamųjų pastatų Baltikalnio g. 11, Klaipėdoje, patikėjimo sutarties projektui (pridedama).

5. Įgalioti Klaipėdos miesto savivaldybės administracijos direktorių pasirašyti sprendimo 3  ir 4 punktuose nurodyto Turto patikėjimo sutartis bei perdavimo ir priėmimo aktus.

6. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto skyriaus vyriausioji specialistė

Vaida Premeneckienė, tel. 39 61 79

2020-02-17